20.12.2022
DA
Den Europæiske Unions Tidende
L 325/189
Trin 3 — Menneskers sundhed og miljøaspekter i den endelige anvendelsesfase På dette trin vurderes farer og risici ved den endelige anvendelse af det pågældende kemikalie eller materiale.
Det omfatter brugsspecifik eksponering for kemikaliet eller materialet og de dertil knyttede risici.
Målet er at vurdere, hvorvidt brugen af et kemikalie eller et materiale i dets endelige anvendelse udgør en risiko for menneskers sundhed eller miljøet.
Trin 4 — Vurdering af den miljømæssige bæredygtighed På det fjerde trin tages virkningerne på den miljømæssige bæredygtighed i hele kemikaliets/materialets livscyklus i betragtning ved hjælp af en livscyklusvurdering, hvor der fokuseres på adskillige påvirkningskategorier såsom klimaforandringer og ressourcebrug.
Toksicitet og økotoksicitet tages også i betragtning på dette trin.
Der ses her på de virkninger på mennesker og miljøet, som livscyklusemissioner har via delmiljøer (f.eks.
jord, vand og luft), herunder mobilitet mellem delmiljøer og ikke via direkte eksponering (behandlet i trin 3).
1) Farlige egenskaber ved det pågældende kemikalie eller materiale
2) Menneskers sundhed og sikkerhedsaspekter ved produktion og forarbejdning
3) Farer og risici ved den endelige anvendelse af det pågældende kemikalie eller materiale
4) Miljømæssige virkninger i livscyklussen for det pågældende kemikalie eller materiale
Figur 2: Illustration af sikkerheds- og bæredygtighedsaspekter ved det kemikalie eller materiale, der er genstand for sikkerheds- og bæredygtighedsvurderingen.
De farvede rubrikker illustrerer, hvilken livscyklus, der er omfattet.
Den røde prik er det kemikalie eller materiale, der vurderes, mens de gule og grønne prikker er alle de andre stoffer, der udledes i løbet af dets livscyklus (f.eks. andre giftige kemikalier, der udledes i forbindelse med udvindingen af råmaterialet, eller som resultat af den energi, der bruges under produktionen).